cyanic-selkie/wikianc huggingface dataset:
Stordal gamle kirke
Stavkirken
Den tidligere kirken på stedet var en langkirke i stavkonstruksjon. Kirken er nevnt i Aslak Bolts jordebok fra 1432, senere i Trondhjems Reformats 1589, samt i 1665, 1709 og 1722. Den ble dels omtalt som «Stoladalskirkja». Hans Strøm beskrev kirken 1766 slik: «Kirken er nu omstunder en liden og uanseelig Stav-Kirke, som slet ingen Mærkværdigheder har, og eier kun ringe Jordegods bestaande af 2 Voge og 18 Mark Fisk. Dens Vedligeholdelse besørges af Sognemændene, som selv eier Kirken.» Treverk fra stavkirken ble trolig brukt om igjen, blant annet i taket i våpenhuset og de fire store pilarene. Et krusifiks fra 1200 tallet og en døpefont er tatt vare på. Stavkirken var trolig også rosemalt innvendig. Noe av treverket har form og farge som tyder på gjenbruk fra et eldre bygg.
Et krusifiks fra stavkirken skriver seg fra 1200-1300-tallet og stavkirken antas å ha blitt oppført på den tid. Det var trolig en enkel langkirke omtrent som Rinde stavkirke i Sogn. Den var 62 fot lang og 26 fot bred med et våpenhus på 12x12 fot. Deler av svalgangene var intakt i 1727. Stavkirken fikk nytt tårn omkring 1700. Kirken ble solgt til Jetmund Erichsen Stordalsholm i 1724 for 80 riksdaler. Jetmund overtok med det alle kirkens inntekter og pliktet samtidig å holde kirken vedlike og dekke andre utgifter. I 1774 overtok bøndene kirken for 436 riksdaler, og bøndene eide da hver sin andel i kirken. Bord med treskurd funnet på gården Løset skriver seg trolig fra stavkirken.
Pseustophylla
Pseustophylla er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Små (8–10 millimeter) oldenborrer. Antennene er ni-leddete, de tre ytterste leddene danner en vifte som er omtrent like lang som "stilken". Berre hannene er beskrevet.
Utbredelse
Slekten er utbredt i Transvaal og Mosambik.
Ferjelaget Skånevik
Ferjelaget «Skånevik» ble stiftet 22. januar 2005 for å ta vare på bilferjen M/F «Skånevik» etter antikvariske retningslinjer. Ferjelaget overtok «Skånevik» fra Stiftinga Brørvikskuto i mars 2005. Ferjelaget har base i Hordaland, hovedkontoret er i Nyborg i Bergen. Ferjelaget er en frivillig organisasjon med medlemskap som driftsform.
M/F «Skånevik» ble bygget for Hardanger Sunnhordlandske Dampskipsselskap i 1967 på Ulstein mek. Verksted. Ferjen trafikkerte HSDs rutesamband frem til 2001, da den ble lagt i opplag. Den ble solgt til Stiftinga Brørvikskuto i 2004, og videresolgt til Ferjelaget i mars 2005.
I 2006 ble «Skånevik» fredet av Riksantikvaren.
Maynard James Keenan
Keenan gikk som 18-åring til United States Military Academy. Deretter begynte Keenan på en kunstskole, fordi han var opptatt av symbolsk og abstrakt materiale. På 1980-tallet spilte han i et band ved navn Children of the Anachronistic Dynasty (C.A.D.). TexAns var navnet på et annet bandprosjekt før han var med å starte Tool.
Keenan skriver alle tekstene til bandet. Viktige temaer er filosofi, drømmer, okkultisme og personlig utvikling. Tools tekster har fått mye omtale og det ligger mange tolkninger ute på nettet. Når Keenan skriver og gitarist (Adam) Jones illustrerer, jobber de ofte sammen og inspirerer hverandres arbeid.
Keenan er lidenskapelig opptatt av vin, og har gjort seg bemerket med sin egen vin-produksjon i Arizona, men også i Frankrike har Maynard det travelt blant druerankene han høster fra, rundt sitt chateu.
Strategispill
Strategispill (ikke til forveksling med det spillteoretiske konseptet strategiske spill) er en spillsjanger, videospill så fremt som andre former, som fokuserer på planlegging for å oppnå en seier. Spillene understreker strategiske, taktiske, og noen ganger logistiske utfordringer. Mange spill tilbyr også økonomiske utfordringer og utforskning. Disse spillene kan noen ganger innlemme fysiske utfordringer, men slike utfordringer kan ofte irritere strategisk tenkende aktører.
Innen brettspill er sjakk et eksempel på et abstrakt strategispill, der reglene i spillet ikke etterligner virkeligheten, men er laget for å gjøre spillet i seg selv bedre. Backgammons bruk av terninger gjør at det ikke er et abstrakt strategispill, men det er likevel et strategispill. Andre brettspill kan etterligne historiske hendelser (som Axis and Allies) eller være mer abstrakte men inspirert av virkeligheten, slik som f.eks. The Settlers fra Catan.
Innen videospill er det fire hovedkategorier av strategispill; turbasert eller sanntid, og om spillet fokuserer på strategi eller taktikk.
Underkategorier
Strategispill har mange underkategorier, og mange spill kan regnes med i flere av kategoriene.
4X-spill
4X står for «explore, expand, exploit, and exterminate» (utforske, utvide, utnytte og utrydde) og er store komplekse strategispill der teknologisk utvikling, økonomi, diplomati og militærmakt alle kan være viktige faktorer for å vinne. Master of Orion er det spillet som først ble kalt et 4X-spill, og Civilization og Total War er andre populære serier med 4X-spill. Mange 4X-spill er turbaserte, og mange er sanntidsspill som kan pauses, eller hybrider der noen elementer er turbaserte mens andre, for eksempel konflikter er i sanntid – som f.eks. i Sword of the Stars.
Danmark under Vinter-OL 1988
Danmark under Vinter-OL 1988. Én mannlig sportsutøver fra Danmark deltok i kunstløp under Vinter-OL 1988 i Calgary i Canada. Danmark, som deltok for sjette gang i et vinter-OL, vant ikke noen medaljer. Beste plassering var en 14.-plass i kunstløp menn.
Strategispill
Turbasert strategi
Turbaserte strategispill er spill det hver spiller gjør trekk, enten samtidig eller etter tur. Nesten alle brettspill er tur-baserte, og populære serier som Civilization, Master of Orion og Worms er turbaserte startegispill.
Turbasert taktikk
Turbaserte taktikk spill har normalt fokus på militære operasjoner eller væpnede konflikter. Taktikkspill skiller seg fra strategispillene ved at fokus er på å løse den umiddelbare oppgaven mens de lange linjene er mer i bakgrunnen. Jagged Alliance og X-COM er eksempler på turbasert taktikk.
Sanntids-strategi og taktikk
Sanntids-spill krever at spilleren tar avgjørelser fortløpende mens spillet utfolder seg uten stopp. Grensen mellom sanntidsstrategi (engelsk: RTS, for «real time strategy») og sanntidstaktikk (engelsk: RTT, for «real time tactics») er flytende, og spillerens hurtighet og dyktighet er ofte viktigere for utfallet enn de strategiske beslutningene. Mye spilte RTS-spillserier er Command & Conquer, Warcraft-serien og StarCraft-serien.
MOBA
MOBA-spill (fra engelsk, Multiplayer Online Battle Arena) er en type sanntids-spill er spill der flere spillere kjemper mot hverandre på en felles arena. Muligheten for å spille sammen via Internett kom med StarCraft, og Dota 2 (oppfølger til spillmodifikasjonen som regnes som det første MOBA-spillet, Defense of the Ancients) er per august 2022 det nest-mest spilte spillet på Steam. League of Legends er et annet populært MOBA-spill, og har profesjonelle ligaer og verdensmesterskap.
Artilleri
Artilleri-spill er en gammel sjanger innen videospill, der to eller flere motstandere flytter seg og skyter på hverandre fra avstand. Et spill kalt Artillery kom alt i 1976, mens mer kjente spill i sjangeren er Worms og Rovios Angry Birds – selv om sistnevnte mangler elementet ved at motstanderen skyter tilbake.
Krigsspill
Krigsspill er en sjanger der spill som er strategiske sett på som videospill, men taktiske ut fra et militært perspektiv. Krigsspill som videospill har mange likheter med brettspill som bruker miniatyrer, og går i all hovedsak ut på å beseire en motstander militært, men hovedfokuset er på plassering av tropper og utstyr mer enn på selve skytingen. Mange krigsspill har tema fra historiske slag eller felttog. Selskapene Strategic Simulations, Inc. (SSI) og Strategic Studies Group (SSG) har gitt ut mange spill i denne sjangeren
LVT-5
LVT-5 var en serie med amerikanskproduserte amfibiske kjøretøyer. En variant er LVTP-5, som er et pansret personellkjøretøy. LVT-5 ble utviklet av Ingersoll, og de første produksjonsvognene ble levert i 1952. Det er spesielt tilpasset landsettinger fra sjøen. Totalt ble det produsert 1 124 enheter.
Hägglunds Pbv 302
Hägglunds Pbv 302 er et svensk amfibisk stormpanservogn bevæpnet med 20 mm maskinkanon. Det ble utviklet av Hägglund & Söner med en del felles deler med Infanterikanonvagn 91, og de første produksjonsvognene ble levert i 1965. Det var i tjeneste i den svenske hæren i perioden 1966-2014.
Historie
Den første prototypen sto klar i 1962. Produksjonen foregikk fra 1965 til 1971. Hägglunds utviklet også en Mk 2 og en Product Improved Pb 302, men ingen av disse kom i produksjon.
Teknisk
Mannskapet sitter foran i skroget. Skroget er av sveiset stål. Infanterilaget sitter fem på hver side i mannskapsrommet bak.
Tårnet er manuelt, og maskinkanonen kan eleveres fra –10° til +50°. Kanonen er 20 mm i kaliber og er beltematet fra 135 skudds belter med høyeksplosive granater eller via boksmagasin med ti panserbrytende granater.
Motoren er en Volvo Penta TDH 100B horisontalt liggende turbodiesel som yter 280 hk ved 2200 omdreininger i minuttet. Den er montert under gulver i mannskapsrommet.
Pbv 302 er fullstendig amfibisk. Den drives framover av beltene sine i vannet. Før den setter ut foldes en skjerm ut foran og lensepumper slås på.
Anna Mastjanina
Anna Mastjanina (russisk: Анна Александровна Мастянина; født 28. desember 1987 i Samara) er en russisk skytter som konkurrerer i pistolskyting. Hun representerte landet sitt under Sommer-OL 2012 i London, der hennes beste resultat var nummer 24 i 25 meter pistol.
Parc de la Ciutadella
Parc de la Ciutadella (Ciutadellaparken) er en park i den katalanske byen Barcelona. Den ble bygd i 1885 og var hjemsted for verdensutstillinga i 1888. I parken ligger blant annet Catalonias parlament, Catalonias nasjonale kunstmuseum og byens zoologiske hage.
Historie
Da bystyret i 1885 valgte å holde en verdensutstilling tre år seinere, valgte man Ciutadella som plassen hvor denne skulle finne sted. Ciutadella var en forhatt festning hvor mange av byens innbyggere hadde sittet fengsla og blitt henretta. Man hadde allerede i 1872 begynt å gjøre om området til park, og da beslutninga om verdensutstillinga kom, ble det fart i arbeidet.
Attraksjoner
Catalonias parlament, Parlament de Catalunya, ligger i det som tidligere var Ciutadellas våpenlager. I en del av parlamentsbygningen finner man Catalonias nasjonale kunstmuseum, Museu Nacional d'Art de Catalunya. Samlinga består utelukkende av katalansk kunst, og dekker perioden fra midten av 1800-tallet til midten av 1900-tallet. Barcelonas zoologiske hage befinner seg øst i parken. Den har vært mest kjent for albinogorillaen Floquet de Neu (Snøfnugg), som nå er død. Ellers har parken en liten innsjø ved navn Estany, en fontene som ble utforma av blant andre Antoni Gaudí, zoologisk museum, geologisk museum og modernistbygningen Castell dels Tres Dragons.
Norske Selskab
Norske Selskab var en litterær selskapsklubb for norske studenter i København. Norske Selskab ble stiftet i 1772 (offisielt åpnet 1774) av Ove Gjerløw Meyer. Stiftelsen fant sted hos vinhandler Juel i Læderstræde, men i 1774 åpnet selskapet med egne lokaler i Sværtegade bak Kongens Nytorv. Blant medlemmene var forfattere, diktere og filosofer i kretsen rundt dikteren Johan Herman Wessel.
Røsslyngmåler
Røsslyngmåler (Dyscia fagaria) er en sommerfugl i gruppen av de egentlige målere (Geometridae). I Norge er den funnet spredt langs kysten til Rogaland, men den er sjelden og listet som kritisk truet (CR) på den norske Norsk rødliste for arter 2021.
Norske Selskab
Det var en herreklubb med livlige møter med taler, sang og diskusjoner, diktresitasjoner, improvisasjoner og relativt hyppige inntak av punsj (eller annen alkoholholdig drikke). Klubben var på det mest aktive oppe i over 100 medlemmer. Medlemmene regnet seg som kulturkonservative, klassisister og Holberg-dyrkere. De holdt den romerske dikteren Horats høyt som et symbol på de uforgjengelige klassiske verdier i motsetning til romantikkens flyktige følelser, og foretrakk fransk og engelsk litterær tradisjon, særlig fransk klassisisme, mens de tok avstand fra tysk innflytelse på dansk-norsk åndsliv (Klopstock og hans elev Johannes Ewald). Faktisk oppfant de et nytt verb, at tyske, som et synonym for følelsesladet overdrivelse.
Røsslyngmåler
Utseende
En middelsstor (vingespenn 31 – 40 mm), middels kraftig, lyst askegrå måler. Hannen har fjærformede antenner. Forvingen har to mer eller mindre tydelige, mørke tverrlinjer som avgrenser et trapesformet område, midt i dette en rund, mørk flekk.
Norske Selskab
Medlemmene av Norske Selskap kom til å stå sentralt i den voksende norsk-patriotiske bevegelsen mot slutten av 1700-tallet, og flere av dikterne forfattet patriotiske dikt og skuespill. Dikterne sto i en klassisistisk tradisjon, og deres hyllest av norske bønder kan knyttes til den franske hyrdediktningen tidligere i århundret. De fleste medlemmene var teologistudenter og deres oppførsel med fest og fyll fulgte dem resten av livet, om de i det hele tatt besto eksamen.
Røsslyngmåler
Levevis
Røsslyngmåleren lever på lynghei og torvmyrer. Larvenes næringsplanter er røsslyng (Calluna vulgaris) og andre lyng-arter (Erica spp.). Biotopen er lynghei nær kysten. De voksne sommerfuglene flyr i juni – juli.
Norske Selskab
Ved opptakelse i selskapet skulle medlemmene på tro og ære avsverge enhver befatning med "Jyden, alt hans Væsen og alle hans Gierninger". Imidlertid var madam Juel født og oppvokst i Jylland. Som den eneste ble ikke hun lagt sin jyske bakgrunn til last, noe Jonas Rein så seg nødt til å kommentere i et fødselsdagsvers til hennes ære:
Røsslyngmåler
Utbredelse
Arten finnes i Europa fra Storbritannia i vest til Ukraina i øst, men det er en del huller i utbredelsen innimellom. Den finnes også videre østover til Stillehavet.
Norske Selskab
Klubben ble oppløst i 1813 etter at kampen om et eget norsk universitet var vunnet. I 1818 ble selskapet gjenopprettet, som Norske Selskab (1818).
Røsslyngmåler
Utbredelse
Arten er funnet spredt fra Tysvær i Rogaland til Hvaler i Østfold. Det er ingen funn fra indre Oslofjord. Til sammen er det 13 lokaliteter. Det er svært få funn fra senere år. Bare i den sørlige delen av Rogaland ser arten ut til å holde stand. Siste norske funn er fra Egersund fra mai 2014. På Lista hvor arten er funnet én gang (1997) er den senere søkt etter mange ganger uten resultat.
Rødlistevurdering
Trusler mot arten er gjengroing, slitasje og utbygging. Arten er inne i en negativ trend, og har i senere år forsvunnet fra den svenske vestkysten. Arten rødlistes i 2021 som kritisk truet CR.
Høgskolen i Innlandet
Høgskolen i Innlandet (HINN) er en norsk statlig høgskole som ble opprettet 1. januar 2017 gjennom en sammenslåing av Høgskolen i Hedmark og Høgskolen i Lillehammer.
Høgskolen tilbyr utdanning på bachelor-, master- og ph.d.-nivå, i tillegg til etter- og videreutdanning. Den norske Filmskolen inngår som en del av Høgskolen i Innlandet.
Høgskolen søkte om universitetsstatus i 2018, men NOKUT konkluderte i januar 2020 med at den ikke oppfylte alle krav til universitetsstatus.
Sørumsand Idrettsforening
Sørumsands seniorlag i fotball spiller til daglig i 4. divisjon.
Accrington FC
Accrington Football Club var en engelsk fotballklubb som eksisterte mellom 1876 og 1896. Klubben holdt til i byen Accrington i Lancashire i Nord-England.
I 1888 var Accrington en av tolv klubber som stiftet The Football League, Englands første nasjonale fotballserie. Accrington gjorde det ikke spesielt bra i den nye ligaen. Deres beste plassering var en 6.-plass i 1889/90-sesongen. I den første sesongen med to divisjoner, 1892/93, ble de nest sist av de 16 klubbene i 1. divisjon. Etter at de tapte i såkalt test-kamp mot Sheffield United, valgte de å trekke seg fra ligaen heller enn å rykke ned i 2. divisjon. Etter to sesonger i Lancashire League begynte de i Lancashire Combination høsten 1895. De trakk seg imidlertid etter fem seriekamper. Klubben fortsatte utenfor serien, men den ble lagt ned etter at de tapte 12-0 for Darwen i Lancashire Senior Cup 14. januar 1896.
Accrington deltok i FA-cupen for første gang i 1881. De hadde walkover i 1. runde, men tapte for Darwen i 2. runde. I 1883 og 1884 ble Accrington diskvalifisert etter henholdsvis 2. og 1. runde for profesjonalisme. Klubbens beste sesong i FA-cupen var sesongen 1887/88, da de tapte for Blackburn Rovers i 3. runde.
Accrington spilte på banen Thorneyholme Road (som fremdeles er hjemmebane for Accrington Cricket Club) til 1894, og deretter på Moorhead Park. På Moorhead Park delte de bane med Accrington Stanley.
Benjamin Linus
Benjamin «Ben» Linus er en fiktiv figur spilt av Michael Emerson i den amerikanske TV-serien Lost. Serien følger en gruppe overlevende etter at et passasjerfly krasjer på en øye, mystisk øy i Stillehavet.
Ben var lederen av en gruppe av de opprinnelige beboerne av øya som blir kalt for «de andre». Han ble innledningsvis kjent som Henry Gale til de overlevende etter flykrasjet. Først i løpet av andre og tredje sesong ble hans rollefigur utviklet til en hovedperson, men i de påfølgende sesongene ble han noe av en ubehagelig alliert til hovedfigurene, og gjennom hele serien ble han framstilt som en som gjorde kaldblodige handlinger av moralsk tvetydighet. De andre karakteriserte hyppig som kun lojal overfor seg selv, skjønt det ble også antydet at han ble ledet av en form for høyere hensikt.
Veme menighet
Veme kirkesogn ligger i Ringerike prosti og omfatter Veme kirke.
Geografisk ligger sognet i Soknedalen på Ringerike, med kirkested på Veme, halvveis mellom Hønefoss og Sokna langs Rv7 mot Hallingdal. Sognet går fra grensen mot Norderhov og Ask menighet i Heradsbygda i sørøst og Sandaker sør, videre nordvestover mot Fonkalsrud og Gardhammer, der skillet går til Lunder menighet.
Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.
Bruna Colombetti
Bruna Colombetti-Peroncini (født 27. januar 1936 i Milano, død 26. juli 2008 i Milano) var en italiensk fekter som deltok i de olympiske leker 1956 i Melbourne, 1960 i Roma, 1964 i Tokyo og 1968 i Mexico by. Colombetti vant en olympisk bronsemedalje i fekting under Sommer-OL 1960 i Roma. Hun var med på det italienske laget som kom på tredjeplass i lagkonkurransen i florett bak Sovjetunionen og Ungarn. De andre på laget var Velleda Cesari, Claudia Pasini, Irene Camber og Antonella Ragno-Lonzi.
Palau de la Generalitat de Catalunya
Palau de la Generalitat de Catalunya er hovedsetet til Generalitat de Catalunya, Catalonias regjering. Bygninga ligger ved Plaça de Sant Jaume i Barcelona. I middelalderen holdt Diputació de la Generalitat (parlamentet Corts Catalanes) til her. De kom sammen før første gang i 1283. Bygninga har forandra seg mye gjennom århundrene. Muren som vender ut mot gata Carrer de Sant Honorat er en påminnelse om hvordan bygninga opprinnelig så ut.
Rett overfor Palau de la Generalitat, på den andre sida av plassen, ligger rådhuset, hvor Barcelonas bystyre holder til.
Liste over stortingsrepresentanter for Hordaland
Liste over stortingsrepresentanter for valgkretsen Hordaland fylke, viser representanter innvalgt etter sammenslåingen av Bergen fylke og Hordaland fylke i 1972. Før dette var Bergen og Hordaland to separate valgkretser ved stortingsvalg.
Periplacis glaucoma
Periplacis glaucoma er en dagsommerfugl som tilhører familien Riodinidae.
Utseende
En middelsstor (vingespenn ca. 35 millimeter), blåglinsende sommerfugl (i alle fall hannene). Vingenes overside er hovedsakelig blå med litt diffuse, mørke flekker. Hunnens underside er hovedsakelig brun, men med et blått felt i fremre del av bakvingen. Undersiden er brungul med små, brune flekker.
Yuan Jing
Yuan Jing (født 27. mars 1987) er en kinesisk skytter som konkurrerer i pistolskyting. Hun representerte landet sitt under Sommer-OL 2012 i London, der hennes beste resultat var nummer 23 i 25 meter pistol.
Fredrik Vogsborg
Fredrik Øgreid Vogsborg (født 25. februar 1982 i Stavanger) er en norsk musiker, produsent, låtskriver og komponist.
Vogsborg er vokalist i det norske pop/indie-bandet Casiokids, som gav ut tre studioalbum i perioden 2006 til 2012. Han spiller også i The Megaphonic Thrift, Silja Sol, Strange Hellos, KaPLiNG!, Alibiet, O Martin og Divisjonen.
Norderhov og Ask menighet
Norderhov og Ask kirkesogn , fra middelalderen og fram til nyere tid kalt Norderhov sogn, ligger i Ringerike prosti og omfatter Norderhov kirke på Norderhov og Ask kapell på Ask, i den tidligere administrative enheten Strandefjerdingen. Geografisk grenser området til Haug prestegjeld i nordøst, Hole prestegjeld i sør, Tyristrand kirkesogn i sørvest og Veme kirkesogn nordvest.
Fredrik Vogsborg
Han var også musikalsk leder for AURORA sitt band i perioden 2016 til 2020, og har ellers tidligere spilt med blant andre Young Dreams, Hjerteslag og Syme.
Norderhov og Ask menighet
Til Norderhov menighet sogner alle som ikke sogner til et annet sogn i tidligere Norderhov herredskommune. Det omfatter foruten området rundt Norderhov kirke også Åsaområdet, Eikeliområdet, Tolpinrudområdet, Veienmoenområdet og Heradsbygdaområdet i Ringerike kommune.
Italia under Paralympiske sommerleker 2000
Italia deltok under Paralympiske sommerleker 2000 i Sydney, Australia, fra 23. til 31. oktober 2000.
Fredrik Vogsborg
Vogsborg vant i 2017 Spellemannpris som produsent og medlåtskriver for Silja Sol sin plate "Ni Liv" i kategorien "indie". Han vant også Spellemannprisen 2015 med The Megaphonic Thrift for albumet Sun Stare Sound. , og med Young Dreams for debutplaten Between Places i 2013. Begge disse var også i kategorien "indie".
Norderhov og Ask menighet
Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.
Italia under Paralympiske sommerleker 2000
Før lekene i Sydney 2000 hadde Italia vunnet 399 medaljer (117 gull, 128 sølv og 154 bronse) fra de 10 sommerlekene nasjonen har deltatt i siden 1960.
Fredrik Vogsborg
Vogsborg har produsert album for blant annet Hjerteslag, Silja Sol og Real Ones.
Brekkeheida
Brekkeheida også skrevet (Brekkeheia) er et fjell i Ørsta kommune i Møre og Romsdal fylke. Det ligger like øst for Ørsta sentrum og har en høyde på 377 meter over havet.
Los Angeles Lakers
«Mr. Inside» og «Mr. Outside»
I Draftet i 1960 trakk Lakers opp Jerry West som den første spilleren som det nye laget trakk opp. Spillerstallen bestod da blant andre av den kjente kapteinen Elgin Baylor.
West gjorde seg likevel kjapt populær hos treneren Fred Schaus, som satte ham til å spille 35 minutter per kamp. Dette gjorde at han snart ble Los Angeles Lakers' andre mestscorende spiller. NBA kommenterte at Lakers nå var enormt effektive med både «Mr. Inside», som var kortdistanseskytteren Elgin Baylor, og «Mr. Outside», som var langdistanseskytteren Jerry West.
«Mr. Clutch», den nye kapteinen
Lakers forbedret seg fra 25 seiere i serien til 36, så de kom til NBA-sluttspillet i 1961. Los Angeles ble slått ut av dette sluttspillet da de tapte sin siste kamp mot St. Louis Hawks 105–103.
Los Angeles Lakers fikk kun brukt Baylor i 48 kamper i 1961–1962-sesongen fordi han ble kalt inn til hæren. Dette førte til at Jerry West tok over rollen som kaptein.
Den sjuende kampen ble spilt i Boston. I det meste av kampen ledet Celtics, men plutselig scoret West og Frank Selvy mange poeng etter hverandre, noe som stilte lagene likt med 100 poeng hver. Da bommet Frank Selvy med et åpent skudd fra omtrent 2,5 meter fra kurven. Dersom han hadde truffet med dette skuddet, ville Los Angeles mest sannsynlig blitt NBA-mestere for første gang. Baylor prøvde å få ballen oppi kurven etter å ha tatt returen, men ble hindret på ulovlig vis av Sam Jones, men det ble ikke dømt straffe til Baylor. På overtid scoret Jones mange poeng, og sikret Celtics seieren 110–107. Senere sa NBA at rivaliseringen mellom de to lagene hadde startet dette året.
I 1962–1963-sesongen var Baylor tilbake for fullt. West spilte kun 55 kamper denne sesongen da han mistet de siste syv ukene på grunn av kneskade. Nok en gang kom Lakers til finalen i sluttspillet mot Boston Celtics. Lakers lå under 3–2 etter fem kamper spilt. Det hele ble ikke noe bedre for Lakers da de tapte nok en gang i sjette kamp 112–109, denne gangen på hjemmebane.
Baylor spilte 1962–1963-sesongen med kneproblemer. Hele denne sesongen slet Los Angeles Lakers da de kun fikk 42 seiere, før de ble slått ut av Atlanta Hawks i sluttspillet.
West blir en lederprofil i Los Angeles Lakers
Etter å ha spilt ferdig 1964–1965-sesongen med 49 seiere, møtte Lakers Baltimore Bullets i første kamp i NBA-sluttspillet, men før denne kampen ble lagkapteinen, Baylor, utsatt for nok en kneskade. Denne gangen truet skaden hans karriere. West tok umiddelbart over rollen som kaptein. I den andre kampen greide ikke Baltimore å stoppe Lakers fra å vinne og stillingen endte til slutt 118–115. Bullets vant begge sine to hjemmekamper. I den femte kampen vant derimot Lakers igjen da sluttresultatet endte 117–115. Wests gjennomsnitt på 46,3 poeng per kamp i finalekampen står fortsatt som en rekord i NBA.
I sluttspillet i 1965 vant Boston Celtics overlegent med totalt fire seiere mot Los Angeles Lakers' ene. I den andre kampen vant Celtics 129-123. I den tredje kampen vant endelig Los Angeles da West scoret 49 poeng, men i både den fjerde og femte kampen vant Celtics overlegent. I siste periode av den femte kampen bommet West på 14 av 15 skudd, og kunne ikke hindre Celtics i å vinne nok en kamp.
I 1965–1966-sesongen fikk Lakers 45 seiere i serien og spilte seg lett igjennom sluttspillet inntil de nok en gang møtte Boston Celtics i finalen. West hadde denne gangen med seg Baylor, som selv sa han var 75 % frisk for denne kampen etter hans tidligere skade. De to lagene sto likt med tre seiere hver etter seks kamper.
Jerry West scoret flesteparten av poengene til Los Angeles, men Bostons John Havlicek greide å holde laget sitt i kampen. Hans størrelse og fart skapte store dekningsproblemer for Lakers. I den syvende kampen traff Baylor og West kun tre av 18 skudd i første omgang, og dette førte til at Boston Celtics tok ledelsen. Helt til slutt greide Los Angeles allikevel å kjempe seg tilbake så stillingen sto 95–93 til Boston med fire sekunder igjen av kampen. Dessverre for Los Angeles Lakers klarte Boston å holde på ballen, og med det vinne kampen. Los Angeles ble nektet en seier i sluttspillet nok en gang.
Ny trener
I 1966–1967-sesongen spilte West kun 66 kamper på grunn av skade. Los Angeles Lakers hadde en skuffende sesong med kun 36 seiere i seriespillet. Da de ble slått ut i første runde av sluttspillet, gjorde ikke det saken noe bedre. På toppen av det hele trakk treneren Fred Schaus seg tilbake og Butch Van Breda Kolff tok over jobben.
Under ledelse av Van Breda Kolff vant Lakers 52 kamper i 1967–1968-sesongen med deres nye hjemmearena The Forum. I flere av disse kampene klarte Los Angeles å vinne.
I sluttspillet i 1968 kom Lakers nok en gang til finalen mot Celtics. Det ble sett på som en kamp mellom størrelse og kjapphet, da Lakers ikke hadde noen som kunne måle seg med størrelsen til Celtics spillende trener Bill Russell samt John Havlicek, som var nær kurven. Men til gjengjeld hadde Boston Celtics problemer med å forsvare seg mot Los Angeles' skyttere: Baylor, West og Gail Goodrich. I den første kampen tapte Los Angeles Lakers 107–101. Etter den fjerde kampen sto stillingen likt på to seiere hver for de to lagene, men West hadde forstuet ankelen og kunne ikke spille for full styrke resten av sluttspillet. i den femte kampen vant Boston med tre poeng. I den sjette kampen scoret Boston Celtics' Havlicek hele 40 poeng, noe som ga seier over Los Angeles. Etter kampen kommenterte West at Lakers hadde tapt to kamper som de skulle ha vunnet: «Vi ga dem den første kampen, og vi ga dem den femte. Men jeg tar ikke fra dem noe... Alle er sånn mot Celtics, og du kan ikke lære det.»
Wilt Chamberlains ankomst
Den 9. juli 1968 gjorde Los Angeles et gigantisk bytte der de tok til seg Wilt Chamberlain fra Philadelphia 76ers. For å få tak i denne centeren ga Los Angeles Lakers bort Archie Clark, Darrall Imhoff og Jerry Chambers til Philadelphia. Treneren, Van Breda Kolff, var bekymret da han mistet Clark. Særlig da han også mistet Goodrich til Phoenix Suns på grunn av lønningsgrensen var han redd for at han hadde for få guarder. I tillegg til West satt han bare igjen med Johnny Egan, som var noe mangelfull i forsvar. Verken Van Breda Kolff eller Elgin Baylor var noe særlig begeistret over Chamberlain.
Med en gang var det klart at han ville være skadet for resten av sluttspillet, men i den sjette kampen deltok allikevel West. Celtics vant kampen 99–90 med Bill Russell som sørget for at Chamberlain kun scoret åtte poeng. Før den syvende kampen hadde Los Angeles Lakers-eieren, Jack Kent Cooke, hengt opp tusenvis av ballonger i taket i The Forum i Los Angeles. Dette hovmodet virket mot sin hensikt da det motiverte Boston Celtics og irriterte Lakersspillerne. Los Angeles Lakers lå under hele kampen, og lå under med 15 poeng til den siste perioden.
Takket være West kom Lakers tilbake og lå kun under med ett poeng da det gjensto to minutter av kampen. Los Angeles hadde ballen, men så startet de å sende mange feilpasninger, og til slutt tapte de kampen 108–106. I denne finalen ble West den første fra taperlaget til å motta NBA-finalens mest verdifulle spiller-prisen.
Ny lagkaptein og trener
I 1969–1970-sesongen fikk Los Angeles Lakers en ny trener, Joe Mullaney. Det kom som et sjokk for hele laget da Chamberlain fikk en alvorlig kneskade på starten av denne sesongen. Jerry West fylte tomrommet som ble igjen etter han, akkurat som han hadde gjort tidligere da Baylor hadde blitt skadet. Nå var West nok en gang lagets kaptein. Los Angeles vant 46 av kampene sine denne sesongen, og ble dermed med i sluttspillet.
I sluttspillet i 1970 vant de over både Phoenix Suns og Atlanta Hawks før de møtte New York Knicks i finalen. New York hadde kommende spillere i Naismith Memorial Basketball Hall of Fame. Disse stjernene var Willis Reed, Dave DeBusschere, Bill Bradley og Walt Frazier. Los Angeles og New York sto likt etter to kamper med en seier hver. I den tredje kampen lå Lakers under med to poeng da det sto tre sekunder igjen. Chamberlain sentret ballen tilbake i spill til West som kastet et 18-meters langt skudd som gikk i kurven.
Senere har dette skuddet blitt sett på som det beste skuddet som noen gang har blitt skutt i NBA. Etter skuddet kommenterte New Yorks Walt Frazier hendelsen: «Den mannen er gal! Han så bestemt ut. Han tror virkelig at den vil gå inn!» Siden trepoengslinjen ikke hadde blitt en del av spillet enda gjorde skuddet at stillingen ble lik. New York Knicks vant kampen med tre poeng. I den fjerde kampen scoret endte Los Angeles Lakers opp med å vinne kampen.
Likevel ventet mer frustrasjon i den femte kampen da Reed strakk en muskel, og det virket som om han var skadet for resten av sluttspillet. Istedenfor å kjøre på for fullt, tok Los Angeles det rolig. De to toppscorerne, West og Chamberlain, skjøt kun ballen fem ganger til sammen, noe som resulterte i et 107–100-tap. Kampen er kalt et av de beste tilbakekomstene i NBAs historie. Etter at Chamberlain hadde scoret 45 poeng og West hadde scoret 31 poeng og gitt 13 målgivende pasninger i sjette kamp, vant Los Angeles denne kampen 135–113. New York og Los Angeles var da likt med tre seiere hver etter seks kamper, derfor ville kamp nummer syv være utslagsgivende for finalen.
Nå hadde Reed begynt å komme seg fra sin skade. Knicks' center scoret først fire poeng, og inspirerte laget sitt til å spille en av de mest kjente sluttspillkampene noen gang. Walt Frazier spilte godt da han scoret 36 poeng, ga 19 målgivende pasninger og fikk tak i flere viktige stjelinger fra Lakers' guard Dick Garrett.
I 1970–1971-sesongen signerte Los Angeles nok en gang Gail Goodrich, som hadde vært hos Phoenix Suns etter å ha spilt hos Los Angeles til 1968. Lakers vant 46 kamper og kom til sluttspillet. Etter å ha mistet Elgin Baylor til en skade som endte hans karriere, skadet også West seg. Amputerte Los Angeles Lakers tapte alle de fem første kampene i sluttspillet og ble slått ut.
Nok en ny trener skaper nye håp
Før 1971–1972-sesongen ansatte Los Angeles Lakers den tidligere guarden Bill Sharman fra Boston Celtics som ny trener. Sharman var en tidligere stjerne for den rivaliserende klubben. Selv om tidligere kaptein Elgin Baylor hadde lagt opp på grunn av skade greide Sharman, med fokus på godt forsvar og raske angrep, å få 69 seiere denne sesongen med rekordhøye 33 seiere på rad.
Lakers vant den fjerde kampen takket være en Chamberlain i toppform. Denne prestasjonen gjorde så Los Angeles Lakers ble NBA-mestere for første gang.
Los Angeles Lakers vant 60 kamper i 1972–1973-sesongen, og gjorde seg med det spilleklare for sluttspillet i 1973.
I den første kampen vant Lakers 115–112. Knicks vant både den andre og den tredje kampen. Los Angeles en lett kamp for New York i den fjerde kampen mye på grunn av en skadet West. I den femte kampen spilte både West og Hairston dårlig, men Chamberlain scoret 23 poeng og tok 21 returer. Lakers tapte kampen 102–93, og tapte dermed også sluttspillfinalen med en seier mot fire.
Uten Chamberlain, som hadde lagt opp NBA-karrieren sin, vant Los Angeles Lakers kun 47 kamper i 1973–1974-sesongen. Etter fem tap mot Milwaukee Bucks uttalte West at han begynte å bli gammel, og at han skulle avslutte sin NBA-karriere: «Jeg er ikke villig til å ofre mine standarder. Kanskje jeg forventer for mye.» På denne tiden hadde West scoret flere poeng enn noen annen Los Angeles Lakers-spiller i NBAs historie. West kom senere tilbake som trener for klubben.
Senere år
Deretter fulgte nok en kort dødperiode før 80-tallet ble en enda større gullalder med spillere som Magic Johnson, Kareem Abdul-Jabbar (opprinnelig Lew Alcindor) og James Worthy. Mellom 1980 og 1988 vant de fire titler.
Moderne tid
De neste titlene kom i 2000, 2001 og 2003 med Kobe Bryant, Shaquille O'Neal og treneren som ledet Chicago Bulls med Michael Jordan til mange titler, Phil Jackson. Det utviklet seg et stort problem da Bryant og O'Neal ikke fant tonen, dette hadde trolig noe innvirkning på at Shaquille O'Neal ble byttet til Miami Heat i begynnelsen av 2004-2005 sesongen.
Da Pau Gasol kom til klubben kom håpene tilbake til Los Angeles Lakers-tilhengerne etter O'Neals avskjed. Før årets sesong (2014-2015) har det vært stor spillerflukt fra Lakers, da de ønsker å bygge nytt lag for fremtiden og rydde unna dyre spillerlønninger, for å få plass til fremtidige stjerner. Pau Gasol forlot Lakers etter flere år i klubben til fordel for Chicago Bulls. Inn gjennom dørene har blant annet Jeremy Lin kommet og Carlos Boozer. Steve Nash har i dag gått skaden de to siste sesongen siden han ankom Los Angeles Lakers. Lagets største stjerne de siste 15 årene, Kobe Bryant har som Nash også gått skadet de siste to årene. Laget har derfor underprestert de siste to sesongene grunnet mangel på stjerner og skader på nøkkelspillere.
Generasjonskifte
Los Angeles Lakers er inne i et generasjonskifte. Klubben ønsker å luke ut spillere som er aldrende med nye potensielle stjerner som kan være med å heve organisasjon og klubben som helhet. Pr. dags dato er det frigjort en del penger i lønnstaket som gir klubben mulighet til å hente nye spillere med godt betalt lønn på lik linje som de største stjernene i ligaen.
2009-sluttspillet
Etter 2008–2009-sesongen kvalifiserte Los Angeles Lakers seg til sluttspillet der de møtte Orlando Magic. Lakers vant kamp nummer en med en stor seier, 75–100, etter å ha laget en god taktikk med å sette de to forsvarsspillerne Kobe Bryant og Pau Gasol til å forsvare Dwight Howard, noe de kom til å fortsette med. Den andre kampen ble jevnere. Da det sto 2 sekunder igjen på kampklokka gikk Kobe Bryant for en layup, men ble blokkert av Hedo Türkoğlu. Orlando prøvde å vinne kampen ved at Courtney Lee skulle få ballen etter den ble kastet inn på banen når det var 0,6 sekunder igjen, men Lee bommet på skuddet. På overtid vant Lakers 101–96.
Hjalmar Siilasvuo
Hjalmar Siilasvuo (født 18. mars 1892, død 11. januar 1947) var en finsk general, innehaver av Mannerheimkorset. Hans døpenavn var Hjalmar Fridolf Strömberg, men han byttet senere navn til Siilasvuo for å understreke sin tilhørighet til Finland. Siilasvuo deltok under vinterkrigen, fortsettelseskrigen og Lapplandskrigen.
Los Angeles Lakers
2009-sluttspillet
I den tredje kampen greide Orlando Magic å slå tilbake igjen ved å vinne 108–104, men Lakers gjorde sammenlaktstillingen 3-1 i kamper til Los Angeles da de vant den fjerde kampen. Lakers vant den femte kampen av sluttspillet og ble dermed mestere for 15. gang i historien. Dette var Kobe Bryants fjerde mesterskap, og det første han vant uten Shaquille O'Neal.
Hall of Fame
De følgende 17 personene har hatt tilknytning til klubben, og er innvalgt i Naismith Memorial Basketball Hall of Fame:
Hjalmar Siilasvuo
Ved vinterkrigens utbrudd ble Hjalmar Siilasvuo mobilisert som oberst og ledet de finske styrkene i forsvaret av Kuhmo og det berømte slaget ved Suomussalmi. Under fortsettelseskrigen fra 1941 ledet Siilasvuo III armékorps i det nordlige Finland og hadde underlagt seg 6. SS-Gebirgs-Division «Nord», den eneste ikke-tyske general som ledet en tysk divisjon under andre verdenskrig. Sommeren 1944 ledet han styrker på det karelske nes. Da Finland sluttet fred med Sovjetunionen ledet han felttoget for å drive de tyske styrkene ut av finsk Lappland, det såkalte Lapplandskrigen.
Hana Horáková
Hana Horáková (født Hana Machová 11. september 1979 i Bruntál) er en tsjekkisk basketballspiller. Hun vant gull med Tsjekkia i EM i 2005 og et overraskende sølv i VM i 2010. I dette mesterskapet ble hun også valgt til beste spiller.
Fiji under Vinter-OL 1988
Fiji under Vinter-OL 1988. Én mannlig sportsutøver fra Fiji deltok i langrenn under Vinter-OL 1988 i Calgary i Canada. Fiji, som deltok for første gang i et vinter-OL, vant ikke noen medaljer. Beste plassering var en 83.-plass på 15 km langrenn i klassisk stil.
Trần Văn Trà
Trần Văn Trà (født 1918 i Quảng Ngãi-provinsen, død 20. april 1996 i Hanoi) var en general i Vietnams folkehær, og var i periodene 1963 til 1967 og 1973 til 1975 øverstkommanderende for FNL. Han var medlem av sentralkomitén i Det vietnamesiske kommunistparti fra 1960 til han ble utrensket i 1982.
Han ble medlem av kommunistpartiet i 1938, og tilbrakte årene under andre verdenskrig i fransk fengsel. Han bekjempet det franske kolonistyret i Fransk Indokina og avanserte under Den første indokinesiske krig, for tilslutt å bli utnevnt til general i 1961, mens han hadde kommandoen over de kommunistiske styrkene i den sørligste delen av Sør-Vietnam under Vietnamkrigen.
Han ledet angrepet på Saigon under Tết-offensiven i 1968 og senere det sentrale frontavsnittet under påskeoffensiven i 1972. Under de avsluttende kampene i 1975 var han nestkommanderende under general Văn Tiến Dũng.
Etter Vietnamkrigen var han sentral i sammenslåingen av Nord- og Sør-Vietnam, og i 1978 ble han viseforsvarsminister. I 1982 publiserte han boken History of the Bulwark B2 Theatre som avslørte hvordan det nordvietnamesiske politbyrå hadde overvurdert egne krefter, og undervurdert styrken til USA og Sør-Vietnams hær i forkant av, og under Tết-offensiven. Boken satte den nye ledelsen i det forente Vietnam i forlegenhet, og Trà ble utrensket fra partiet, avsatt som viseforsvarsminister og satt i husarrest resten av livet.
Who’s Your Brother?
Who's Your Brother? er en amerikansk stumfilm fra 1919, regissert av John G. Adolfi.
Handling
Stephen Field, en jødisk finansmann, har stor glede av sitt filantropiske arbeid. Datteren hans Esther bruker tiden sin til å underholde hjemvendte soldater ved en kantine. Når han leser i en avis om massakrer på jøder og armenere i Europa, og lidelsen og fattigdommen blant andre folk der, minnes Stephen at han mistet sin egen kone og unge sønn i en lignende massakre mange år tidligere. I kantinen møtes Esther og Robert Graham, som lider av besvimelsesanfall på grunn av skader han opplevde under krigen.
Graham forelsker seg i Esther, til stor sorg for hennes antisemittiske far. Esther blir også kurtisert til av den jødiske kirurgen William Morris. Esthers hengivenhet for Morris gjør Graham misunnelig. En dag mister Graham kontrollen over bilen sin på grunn av sin besvimelse, og bilen går over et stup og velter. Morris er den eneste personen som kan redde livet hans, men kirurgen nøler - av frykt for at eventuell fiasko vil bli tolket som sjalusi, og dermed kompromittere hans profesjonelle integritet.
Marius Broening
Marius Broening (født 24. oktober 1983) er en tysk sprinter, som spesialiserer seg på 60 meter og 100 meter.
Karriere
Broening deltok i VM i friidrett innendørs 2008 i Valencia, og kvalifiserte seg til semifinalen på 60 meter. Her løp han på 6,67, som ikke holdt til finaleplass.
Under EM i friidrett 2010 fikk det tyske laget bronse, bak Russland og Storbritannia. I tillegg til Broening løp Tobias Unger, Alexander Kosenkow og Martin Keller på det tyske laget. Tiden ble 38,44.
Jagdpanzer Jaguar 1
Jagdpanzer Jaguar 1 er en tysk amfibisk rakettpanserjager. Den ble utviklet av Thyssen Henschel, og de første produksjonsvognene ble levert i 1967. Fra 1978 til 1982 ble 316 utrangerte Raketenjagdpanzer 2 konvertert til Jaguar 1 ved å skifte ut rakettsystemet SS.11 med HOT utskytningsrør og oppgradering av pansringen. I perioden 1993 til 1995 fikk vognene ny optikk og et varmesøkende kamerasystem ble montert.
Cherry Filter
Cherry Filter ble opprettet i 1997 da tre gutter og en jente formet et koreansk rockeband som spilte på klubber før de gjorde det større. Deres musikk, som består av følelsesmessige ballader, punkrock, techno-rave og trance, har hittil kommet i to album og hjulpet dem til å bli kjent over hele verden.
Bandet består av Cho Youjeen som er vokalisten, som siden forlot bandet og gjorde en vellykket solokarriere i Japan, men kom tilbake til bandet to år etter, Zin på gitar, Yaenhead på bass, og Sonstar på trommer.
Albumer
Sangen 낭만 고양이 («Nang Man Go Yang Ee» (Romantic Cat)) fra albumet, Made In Korea?, gjorde Cherry Filter kjente.
Lunder menighet
Geografisk ligger sognet i Soknedalen på Ringerike, med kirkested på Sokna, halvveis mellom Hønefoss og Noresund i Krødsherad kommune, langs Rv7 mot Hallingdal.
Sognet går fra grensen mot Veme menighet lenger sørøst i dalen, og omfatter områdene fra Gardhammar til grensen mot Krødsherad, samt Rallerudområdene og Strømsoddbygda inn mot grensen til Flå kommune.
Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.
Peder Borgen
Peder Johan Borgen (1928–2023) var en norsk metodistprest, dr.theol. og professor ved Norges teknisk-naturvitenskapelige universitet.
I Norsk biografisk leksikon er han beskrevet som en «banebrytende murbrekker innen det teologiske vitenskapelige miljøet i Norge, og var den første metodist og første medlem av noen norsk frikirke som tok den teologiske doktorgrad ved et norsk universitet».
Bakgrunn
Han vokste opp med bakgrunn i både Indremisjonen og Metodistkirken, og ble cand.theol. ved Universitetet i Oslo i 1953. I 1956 ble han ph.d. ved Drew University i New Jersey i USA, og i 1966 ble han dr.theol. ved Universitetet i Oslo.
Prest
Han var prest i Harstad metodistmenighet i perioden 1956–1958, forskningsstipendiat 1958–1962 og professor ved Wesley Theological Seminary i Washington fra 1962. Da han i 1967 ble førstelektor ved Universitetet i Bergen var dette i strid med norsk lov, i og med at han ikke var lutheraner.
Professor
I 1973 ble han utnevnt til professor ved Universitetet i Trondheim med Det nye testamente og religion i den gresk-romerske verden som spesiale. I perioden 1994–1997 var han seniorforsker ved Norges forskningsråd.
Som pensjonist bosatte han seg i fødebyen Lillestrøm.
Borgen forsket på Dødehavsrullene og var fra 1995 styremedlem i The Dead Sea Scrolls' Foundation. Hans populærfaglige forfatterskap omfatter foruten teologi og avholdsspørsmål også samenes historie; det første nordiske samemøte ble holdt i Trondheim metodistkirke i 1917.
Han ble ridder av St. Olavs Orden i 1998 for forskningen innenfor teologi. Medlem av Vitenskapsakademiet og av Det kungliga Vetenskapssamhället i Uppsala. Borgen var prorektor ved AVH 1984–1987, preses i Det Kongelige Norske Videnskabers Selskab 1996–1999 og president i Det internasjonale selskap for nytestamentlige studier fra 1998 til 1999. I perioden 1986–1991 satt han i Metodistkirkens Verdensråd og fra 1973 til 1993 var han medlem av Metodistkirkens europeiske teologiske kommisjon.
Borgen var også medlem av teologisk dialogkommisjon oppnevnt av Metodistkirkens Verdensråd og Det Lutherske Verdensforbund.
Det indiske gravmæle
Filmen ble i Tyskland først vist i to deler, Die Sendung des Yoghi og Der Tiger von Eschnapur.
Søkemotoroptimalisering
Søkemotoroptimalisering (forkortet SEO fra engelsk, search engine optimization) er å benytte metoder som fører til at en eller flere nettsider oppnår bedre synlighet eller «ranking» på søkemotorenes resultatsider.
Bakgrunn
For at sider skal bli tilgjengelige i søk må de kunne finnes av søkemotoren. De må ha en slik struktur at søkemotoren klarer å tolke dem. Motoren må kunne mellomlagre resultatet, slik at det kan presenteres for brukeren.
Rahi Sarnobot
Rahi Sarnobot (født 30. oktober 1990 i Kolhapur) er en indisk skytter som konkurrerer i pistolskyting. Hun representerte landet sitt under Sommer-OL 2012 i London, der hennes beste resultat var nummer 19 i 25 meter pistol.